
Text rozhodnutia
Súd: Krajský súd Banská Bystrica Spisová značka: 23S/105/2015 Identifikačné číslo súdneho spisu: 6015200821 Dátum vydania rozhodnutia: 18. 05. 2016 Meno a priezvisko sudcu, VSÚ: JUDr. Drahomíra Mikulajová ECLI: ECLI:SK:KSBB:2016:6015200821.3 Uznesenie Krajský súd v Banskej Bystrici v právnej veci žalobcu: R.. F. G., nar. XX.X.XXXX, bytom M. XX, K. zast. JUDr. Ondrej Szilágyi, advokátska kancelária, Haličská cesta 3200, Lučenec, proti žalovanému: Finančné riaditeľstvo Slovenskej republiky, Lazovná 63, Banská Bystrica (právny nástupca Colného riaditeľstva SR, Mierová 23, Bratislava) o preskúmanie rozhodnutia č. 40296/2006 zo dňa 20.10.2008, ohľadom poplatkovej povinnosti žalobcu, takto r o z h o d o l : Žalobcovi sa vracia súdny poplatok vo výške 63,30 Eur prostredníctvom Slovenskej pošty, a.s., CVFT, OSA, so sídlom Thurzova 1, 042 21 Košice, ktorá poplatok vráti v lehote najneskôr do 30 dní odo dňa doručenia odpisu právoplatného rozhodnutia o jeho vrátení. o d ô v o d n e n i e : V právnej veci hore uvedených účastníkov konania podal žalobca na tunajšom súde dňa 26.6.2015 žalobu o preskúmanie zákonnosti rozhodnutia Colného riaditeľstva SR č. 40296/2006 zo dňa 20.10.2008, ktorým zrušil rozhodnutie Colného úradu Banská Bystrica zn. 19695/2005-5131/Or zo dňa 23.9.2005 o zastavení colného konania. Podľa § 11 ods. 3 zák. č. 71/1992 Zb. z, poplatok splatný podaním návrhu na začatie konania, podaním odvolania alebo dovolania sa vráti, ak sa konanie zastavilo, ak sa podanie vrátane odvolania a dovolania odmietlo alebo ak sa návrh, odvolanie alebo dovolanie vzali späť pred prvým pojednávaním bez ohľadu na to, či bol vydaný platobný rozkaz alebo rozkaz na plnenie. Ak sa návrh na začatie konania o rozvode manželstva vzal späť po prvom pojednávaní na príslušnom stupni súdov, vráti sa polovica všetkých zaplatených poplatkov. V konaní o preskúmaní rozhodnutí orgánu verejnej správy sa poplatok vráti, ak sa návrh na začatie konania vzal späť pred prejednaním veci alebo ak bolo konanie zastavené z dôvodu, že účastník nebol v konaní riadne zastúpený. Podľa § 11 ods. 4 zák. č. 71/1992 Zb. z., okrem poplatku v rozvodovom konaní a poplatku, ktorý sa vracia podľa ods. 1, sa poplatok alebo jeho časť (preplatok) vracia krátený o 1%, najmenej však 6,70 eura. Ak sa návrh vzal späť pred zaplatením poplatku, poplatok sa nevyrubuje. Podľa § 11 ods. 6, písm. b) zák. č. 71/1992 Zb. z., orgány uvedené v § 3, ktoré sú zapojené do centrálneho systému evidencie poplatkov, zašlú bez zbytočného odkladu odpis právoplatného rozhodnutia o vrátení poplatku alebo preplatku prevádzkovateľovi systému, ktorý poplatok alebo preplatok vráti najneskôr do 30 dní odo dňa doručenia odpisu právoplatného rozhodnutia o vrátení poplatku alebo preplatku; ak orgán štátnej správy súdov alebo orgán prokuratúry nevydal rozhodnutie, zašle písomné upovedomenie o spôsobe vybavenia sťažnosti podľa osobitného zákona7) a prevádzkovateľ systému vráti poplatok najneskôr do 30 dní odo dňa doručenia písomného upovedomenia. Podľa § 11 ods. 12 zák. č. 71/1992 Zb. z., poplatok, ktorý sa má vrátiť podľa odsekov 4, 7 až 10 sa zaokrúhli na eurocenty nahor. Podľa § 9 ods. 3 zák. č. 71/1992 Zb. z., orgány uvedené v § 3 sú povinné na základe zmluvy uzatvorenej medzi prevádzkovateľom systému a orgánmi uvedenými v § 3 umožniť umiestnenie a prevádzkovanie technického vybavenia na vykonanie a spracovanie platieb poplatkov; v tomto prípade sa všeobecný predpis o správe majetku nepoužije. Podmienky umiestnenia a prevádzkovania technického vybavenia na vykonanie a spracovanie platieb poplatkov upraví zmluva medzi prevádzkovateľom systému a orgánmi uvedenými v § 3; prevádzkovateľ systému a orgány uvedené v § 3 sú povinní uzavrieť takúto zmluvu podľa vzoru schváleného Ministerstvom financií Slovenskej republiky. Vzor zmluvy podľa druhej vety sa zverejní na webovom sídle Ministerstva financií Slovenskej republiky. V zmysle citovaného ustanovenia § 9 ods. 3 zák. č. 71/1992 Zb. z. bola medzi Krajským súdom v Banskej Bystrici ako úradom a Slovenskou poštou, a.s., so sídlom Partizánska cesta 9, 975 99 Banská Bystrica, IČO: 36 631 124, ako prevádzkovateľom systému uzatvorená Zmluva o umiestnení, prevádzkovaní technického vybavenia a o zapojení do centrálneho systému evidencie poplatkov registrovaná pod č. Spr. 1868/14. Keďže krajský súd uznesením toto konanie zastavil z dôvodu späťvzatia žaloby žalobcom pred prejednaním veci (250d ods. 3 Občianskeho súdneho poriadku), rozhodol podľa § 11 ods. 3 posledná veta zák. č. 71/1992 Zb. z. o vrátení súdneho poplatku za návrh na začatie konania zaplateného žalobcom vo výške 70 Eur, kráteného podľa § 11 ods. 4 zák. č. 71/1992 Zb. z. o 6,70 Eur, t.j. vo výške 63,30 Eur. Suma 63,30 Eur bude žalobcovi vrátená podľa §11 ods. 6 zák. č. 71/1992 Zb. z. prostredníctvom Slovenskej pošty, s.s., CVFT, OSA, so sídlom Thurzova 1, 042 21 Košice. 3:0 Poučenie: Proti tomuto uzneseniu je prípustné odvolanie, ktoré možno podať v lehote 15 dní od jeho doručenia na súde, proti rozhodnutiu ktorého smeruje. V odvolaní sa má popri všeobecných náležitostiach (§42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2016:6015200821.3 (dáta aktuálne k 12. 11. 2026). Záväzné je znenie zverejnené súdom.




